CELEX: C2005/106/34
Language: hu
Date: 2005-04-30 00:00:00
Title: C-98/05. sz. ügy: Az Østre Landsret 2005. február 11-i végzésével a De Danske Bilimportører kontra Skatteministeriet ügyben benyújtott előzetes döntéshozatal iránti kérelem

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/18
            
         Az Østre Landsret 2005. február 11-i végzésével a De Danske Bilimportører kontra Skatteministeriet ügyben benyújtott előzetes döntéshozatal iránti kérelem
   (C-98/05. sz. ügy)
   (2005/C 106/34)
   Az eljárás nyelve: dán
   Az Østre Landsret (Dánia) 2005. február 11-i végzésével, amely 2005. február 24-én érkezett a Bíróság Hivatalához, a De Danske Bilimportører kontra Skatteministeriet ügyben előzetes döntéshozatal iránti kérelmet nyújtott be az Európai Közösségek Bíróságához.
   Az Østre Landsret a következő kérdésekről kéri a Bíróság döntését
   
               1)
            
            
               A hatodik HÉA-irányelv (1) 11. cikke A. része (2) bekezdésének a) pontját és 11. cikke A. része (3) bekezdésének b) pontját úgy kell-e értelmezni, hogy a gépjárművek (utasszállító járművek) regisztrációs adóját be kell számítani a HÉA adóalapjába, ha adásvételi szerződést kötnek személyszállítás céljára szolgáló új jármű adásvételére, és a kereskedő az adásvételi szerződés alapján és a vevő szándékának megfelelően a gépjárművet a regisztrálva adta át, olyan ár ellenében, amely magában foglalja mind a kereskedőnek fizetendő árat, mind az adót?
            
         
               2)
            
            
               Valamely tagállam alakíthatja-e akképpen adórendszerét, hogy a regisztrációs adót olyan költségnek tekinti, amelyet a kereskedő fizet meg a végső felhasználó költségére, noha ez utóbbi a közvetlen adóalany?
            
         
               3)
            
            
               Van-e jelentősége annak az 1. és a 2. kérdés szempontjából, hogy lehetséges a regisztrációs adó megfizetése nélkül utasszállító járművet vásárolni és eladni abban az esetben, ha a vevő nem kívánja személy- vagy áruszállítás céljára használni a járművet azon a területen, amelyre a közlekedési törvény területi hatálya kiterjed?
            
         
               4)
            
            
               Van-e jelentősége annak, hogy a végső felhasználók használt gépjárműveket nem elhanyagolható mennyiségben hoznak be, többek között személyes vagyontárgyként, amely esetekben maga a fogyasztó fizeti ki a regisztrációs adót, kereskedő közreműködése nélkül?
            
         
               5)
            
            
               Van-e jelentősége annak, hogy a regisztrációs adó esetében az adóköteles esemény és az adó felszámíthatósága – esetleg költség formájában – a HÉA-köteles esemény és a HÉA felszámíthatóságának keletkezését megelőzően keletkezik?
            
         
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145, 1977.6.13., 1. o.)